લાચાર મહિલાની આ મુશ્કેલી જોઈ રોડની સામી તરફ આવેલા બુખારી ટી સ્ટોલના માલિક બાબુભાઈ મોદનનો અંતરઆત્મા કકળી ઊઠ્યો. ખાસ તો એક માસના કુમળા બાળકની દયનીય સ્થિતિ જોઈ તે ખળભળી ઊઠ્યો. તરત આજુબાજુના લોકોની મદદથી મા-દીકરાને પોતાની લારી પર લઈ આવ્યો. જ્યાં ખ્યાલ આવ્યો કે મહિલા તો માનસિક અસ્થિર છે તો પણ જરૂરી કપડાં અને અન્ય સારવાર આપી બંનેને આશરો આપ્યો. બસ, એ ઘડી ને આજનો દિવસ. છેલ્લાં ૧૧ વર્ષથી એ બાળક બાબુભાઈ મોદનની ચાની લારી પર ઉછરી રહ્યું છે. તેની માતા અસ્થિર મગજની હોવાથી ચાની લારીના માલિક બાબુભાઈ મોદન જ એ બાળકના પિતાની ભૂમિકા ભજવી રહ્યા છે.